Ράφα Σοάρες

Ο Λουίς Ραφαέλ Σοάρες Άλβες (Luís Rafael Soares Alves, γενν. 9 Μαΐου 1995), κοινώς γνωστός ως Ράφα (Rafa), είναι Πορτογάλος ποδοσφαιριστής, ο οποίος αγωνίζεται  ως αριστερός πλάγιος αμυντικός για τη ΦΚ Φαμαλισάο.

 Σταδιοδρομία σε συλλόγους 
Ο Ράφα εντάχθηκε στις ακαδημίες νέων της Πόρτο το 2005 από την τοπική ΦΚ Αλπεντοράντα. Στις 21 Αυγούστου 2013, ενώ ήταν ακόμα έφηβος, έκανε το επαγγελματικό ντεμπούτο του με την Πόρτο Β, μπαίνοντας ως αλλαγή στο 79ο λεπτό της εκτός έδρας νίκης με 0-1 επί της Πορτιμονένσε για τη Σεγούντα Λίγκα. 

Από τον Ιανουάριο του 2016 έως τον Ιούνιο του 2017, ο Ράφα έπαιξε ως δανεικός στην Ακαντέμικα ντε Κοΐμπρα και την Ρίο Άβες, στην Πριμέιρα Λίγα. Έπαιξε τον πρώτο του αγώνα στην κορυφαία κατηγορία στις 22 Ιανουαρίου 2016, στην εκτός έδρας νίκη της Ρίο Άβε με 1-2 επί της Βιτόρια Σετούμπαλ και σημείωσε το πρώτο γκολ στον επόμενο αγώνα, στην ήττα με 2-3 εναντίον της Σπόρτινγκ Λισαβόνας. 

Στις 22 Αυγούστου 2017, αφού δεν υπολογιζόταν από το νέο προπονητή της Πόρτο Σέρζιο Κονσεϊσάο, ο Ράφα εντάχθηκε με μονοετή δανεισμό στην Φούλαμ της Τσάμπιονσιπ. Έκανε το ντεμπούτο του στις 31 Οκτωβρίου, ερχόμενος από τον πάγκο, στην εντός έδρας ήττα με 0-2 εναντίον της Μπρίστολ Σίτι. 

Η συμφωνία δανεισμού του Ράφα λύθηκε αμοιβαία στις 31 Ιανουαρίου 2018, αφού η Φούλαμ απέκτησε με δανεισμό τον Ματ Τάργκετ νωρίτερα εκείνο τον μήνα. Την ίδια ημέρα, υπέγραψε μόνιμη συμφωνία με την Πορτιμονένσε στην κορυφαία κατηγορία της χώρας του. 

Στις 5 Ιουλίου 2018, υπέγραψε τριετές συμβόλαιο με τη Βιτόρια Γκιμαράες, η οποία τον αγόρασε από την Πόρτο.

Στις 7 Ιουνίου του 2022, υπέγραψε τριετές συμβόλαιο με τον ΠΑΟΚ. Στις 25 Νοεμβρίου του 2023, πέτυχε το πρώτο του γκολ στο πρωτάθλημα για τον σύλλογο της Θεσσαλονίκης σε μια νίκη της ομάδας του με 5-0 επί του Πανσερραϊκού. Στο φινάλε της σεζόν 2023-2024 στέφθηκε πρωταθλητής Ελλάδος με τον ΠΑΟΚ. 

Το καλοκαίρι του 2024 μετακινήθηκε στην ΦΚ Φαμαλισάο, ομάδα από την Πορτογαλία. 

 Διεθνής σταδιοδρομία 
Ο Ράφα έχει υπάρξει διεθνής με τις μικρές Εθνικές ομάδες της Πορτογαλίας U16, U17, U18, U19, U20 και U21, με συνολικά 72 συμμετοχές και 3 γκολ.

 Διακρίσεις 

 Πόρτο Β 

 Σεγούντα Λίγα: 2015-16

 ΠΑΟΚ 

 Πρωτάθλημα Ελλάδος: 2023-24

 Παραπομπές 

 Εξωτερικοί σύνδεσμοι 
 Προφίλ στο Transfermarkt.com 
 Στοιχεία στην Εθνική ομάδα (στα πορτογαλικά) 

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Πορτιμονένσε ΣΚ
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΦΚ Φαμαλισάο